Սիրախաղ (հեռուստասերիալ)

**Սիրախաղ**, հեռուստասերիալը հեռարձակվում է հնդկական StarPlus հեռուստաընկերությամբ։ Պրեմիերան կայացել է 2016 թվականի հունիսի 27-ին։ Այն   4 Lions Films- ի ստեղծած թվով 11-րդ հեռոստաշոուն է։ Շոուի գլխավոր հերոսներին՝ Շիվայ, Օմկարա և Ռուդրա Սինխ Օբերոյներին կերպավորում են Նակուլ Մեհտան, Կունալ ՋայՍինխը և Լինեշ Մատտուն։ Շոուն արդեն ունի ավելի քան  600 դրվագներ։ 2018 թվականի հունիսի 27-ին լրացավ շոուի 2 ամյակը եթերում։

## Սյուժեն
Ընտանիքի գլխավորը Կալիանի տատիկն է, ով միշտ պատրաստ է լավ խորհուրդներ տալ իր երեխաներին ու թոռներին։ Նա ունի երկու որդի ՝ Տեջը և Շատկին։ Տեջը ամուսնացած է Ջանվիի հետ և ունի 3 երեխա՝ Օմկարան, Ռուդրան և Պրիանկան։ Շակտին ամուսնացած է Պինկիի հետ և ունի մեկ որդի՝ Շիվայը։

Շոուն եղբայրական ամուր սիրո մասին է։ Շիվայը հայտնի գործարար է , ով չի հավատում սիրո առկայությանը և միայն մոր պնդմամբ և  ցանկությամբ է պատրաստվում ամուսնանալ Տիա Կապուրի հետ։ Սակայն հանգամանքների բերումով նա ամուսնանում է Անիկայի հետ, ով ունի ֆիզիկական խնդիրներ ունեցող փոքրիկ եղբայր՝ Սահիլը։ Թեև Շիվայն ու Անիկան իդելական պայմաններում չեն ամուսնանում, բայց ի վերջո սիրահարվում են և ապացուցում, որ իդեալական զույգ են, օրինակ ծառայելով Շիվայի կրտսեր եղբայրներին եւ քույրիկին։

Օմկարան նկարիչ է, ով հավատում է սիրուն և ապրում է գործարար կյանքից հեռու։ Նա Մումբայում հանդիպում է մի աղջկա՝ Իշանա անվամբ, ով իրականում ցանկանում է ամուսնանալ նրա հետ ֆինանսական կայունության հասնելու համար։ Իր նպատակին հասնելու համար այդ աղջիկը հանդես է գալիս որպես Բել, մի հնազանդ աղջիկ, ով իրականում փորձում է բաժանել Օմկարային և նրա ընկերուհի Ռիդդհիմային։ Ի վերջո Իշանայի դիմակը պատռվում է, բայց Օմկարայի և Ռիդդհիմայի հարաբերություններն էլ երկար չեն տևում, բազմաթիվ անհամաձայնություններից հետո գալիս է նրանց հարաբերությունների վերջը։ Այնուհետև Օմկարան ամուսնանում է Գաուրի Կումարի Շարմայի հետ, ում հետ ծանոթանում է Բարեյլիում։ Ի սկզբանե նա ատում է Գաուրիին մտածելով, որ նա հարստության հետևից է վազում, բայց ի վերջո հաղթում է սերը։ Գաուրիին առանձնակի շարմ են տալիս նրա հնդկերեն բառերի ոչ ճշգրիտ արտասանությունը և անգլերենի չիմացությունը։

Ռուդրան Օմկարայի կրտսեր եղբայրն է և գործնականում կրտսերը նաև ընտանիքում։ Նա չունի հավակնություններ կամ նպատակներ կյանքում, նրա միակ զբաղմունքը զվարճանալն է։ Նրա կյանքում հայտնվում է Սաումյան, ում նա անընդմեջ ծաղրում է գեր լինելու պատճառով։ Հետո նա ամուսնանում է Սաումյայի հետ, սակայն այդժամ նրանք երկուսն էլ լինում են գինովացած և չեն գիտակցում իրենց արարքի լրջությունը։ Նրանց հարաբերությունները այդպես էլ չեն կարգավորվում և Սաումյան հեռանում է Ռուդրայի կյանքից։ Ապա Ռուդրայի կյանքում հայտնվում է Բհավյա Պրատապ Ռաթհորը, ով ոստիկանության աշխատակցուհի է և քողարկվելով  որպես ամաչկոտ և հասարակ աղջիկ ՝ օգտագործում է Ռուդրային իրեն տրված հատուկ առաջադրանքի իրագործման համար։ Արդյունքում Ռուդրան և Բհավյան սիրահարվում են, բայց նրանց տարիքային տարբերությունը մեծ խնդիր է դառնում նրանց համար։ Հետո Սաումյան վերադառնում է Ռուդրայի հետ վերամիավորվելու նպատակով, սակայն դա նրա մոտ չի հաջողվում, քանի որ Ռուդրան և Բհավյան ամուսնանում են։

Պրիանկան ամաչկոտ, ազնիվ աղջիկ է։ Նա Անիկայի ընկերուհին է։ Պրիանկան ամուսնանում է ոստիկանության սպա Ռանվիր Ռադհավանի հետ։ Ռանվիրը ի սկզբանե ներակայացվում է որպես բացասական կերպար, սակայն Պրիանկայի հանդեպ սերը նրան փոխում է։

Եղբայրները անընդմեջ հակամարտության մեջ են Կապուր քույրերի ՝ Սվետլանայի, Տիայի և Սաումյայի հետ։ Սվետլանան բացահայտելով, որ իրենց հայրը սպանվել է Օբերոյներին պատկանող գործարաններից մեկում, փորձում է վրեժ լուծել։ Սկզբում նա դառնում է Օմկարայի և Ռուդրայի հոր ՝ Տեջի սիրուհին, փորձելով բաժանել նրան և կնոջը ՝ Ջանվիին, սակայն դա նրան չի հաջողվում և նա փորձում է իր ճանկը գցել Օմկարային, բայց կրկին ապարդյուն։ Արդյունքում նա հայտնվում է բանտում։

Տիան , ում որպիսությունը ի սկզբանե բացահայտված չէր, որպես Սվետլանայի և Սաումյայի քույր, փորձում էր ամուսնանալ Շիվայի հետ։ Հետո պարզվում է, որ նա ամուսնացած է ոմն Դուշյանտի հետ, ով սկզբում, որպես նրա եղբայր էր հանդես գալիս։ Դժբախտ պատահար է լինում և Տիան մտածում է թե նա մահացել է։ Իրականում Դուշյանտի մահը Տիայի մայրն է կազմակերպած լինում։ Անիկան և Շիվայը գտնում են նրան և Տիան արդյունքում փոխվում է, անցնելով նրանց կողմը։

Սաումյան, Կապուր քույրերից ամենափոքրը, սկզբում հանդես էր գալիս որպես դրական կերպար։ Հետո պարզվում է նրա որպիսությունը։ Սաումյան  երկար ժամանակ անց վերադառնում է Ռուդրայի հետ վերամիավորվելու նպատակով, սակայն դա նրա մոտ չի հաջողվում, քանի որ Ռուդրան և Բհավյան ամուսնանում են։ Սվետլանան և Սաումյան հայտնվում են բանտում, իսկ Տիան շարունակում է ապրել ամուսնու ՝ Դուշյանտի, և իրենց համատեղ երեխայի հետ։

Շուտով Անիկան իմանում է, որ  իր ծնողները ևս մահացել են Օբերոյների գործարանում տեղի ունեցած հրդեհի հետևանքով։ Ապա պարզ է դառնում նաև, որ իրականում Գաուրին նրա կրտսեր քույրն է ՝ Չուտկին։

### Ռեդուքս
Շոուի գործողությունները տեղափոխվում են այնտեղ, որտեղից ամենինչ սկսվել էր։ Կրկին Շիվայի և Անիկայի առաջին հանդիպումը։ Իրենց կյանքում տեղի ունեցած փոփոխությունները։

Սա նոր պատմություն է, որտեղ Շիվայը հասարակ գործարար է , ով շարունակում է սգալ ծնողների մահը։ Շիվայի մայրը՝ Պինկին, սպնել է նրա հորը՝ Շակտիին, նրան սիրուհու հետ բռնացնելու պատճառով, ապա ինքնասպան եղել։ Օմկարան արդեն ոչ թե նկարիչ է, այլ բիզնեսմեն, ով աշխատում է Շիվայի հետ, իսկ Ռուդրան հայտնի մոդել է։ Պրիանկան նոր պատմության մեջ ներկայացված է որպես Շիվայի հարազատ քույր։

Անիկան և Գաուրին ապրում են իրենց հորաքրոջ՝ Սահիլի մայրիկի հետ, ով ատում է նրանց, իրենց իսկ մոր պատճառով, քանի որ նա թողել է ամուսնուն և փախել այլ տղամարդու հետ։ Գաուրին տեղյակ չէ այդ մասին, իսկ Անիկան ամենինչ անում է, որ այդ գաղտնիքը չբացահայտվի։ Անիկան միայնակ, իր արդար աշխատանքով հոգում է Գաուրիի ուսման, Սահիլի բուժման և տան ծախսերը։

Շիվայն ու Անիկան հանդիպում են, սակայն նրանց միջև վատ հարաբերություններ են ձևավորվում, Շիվայի՝ կանանց հանդեպ վստահության պակասի պատճառով։ Տեղի են ունենում նաև Գաուրիի և Օմկարայի, Ռուդրայի և Բհավյայի հանդիպումները։

Շիվայն ու Անիկան կրկին հանդիպում են Օբերոյների առանձնատանը, որտեղ Անիկան հայտնվում է որպես Պրիանկայի հարսանիքի կազմակերպիչ։ Շիվայը տատիկի ցանկությամբ պատրաստվում է ամուսնանալ Տիայի, իսկ Պրիանկան նրա եղբոր Դակշի հետ։ Դակշը փորձում է բռնի կերպով տիրանալ Անիկային, սակայն Անիկային հաջողվում է փախչել։ Նա այդ մասին պատմում է Շիվային, սակայն նա չի հավատում նրան։ Հետո Անիկան պարզում է, որ Դակշը այլ աղջկա՝ Պրիանկայի ընկերուհի Պայալի հետ է հանդիպում և վերջինս հղի է նրանից, իսկ Պրիանկայի հետ ցանկանում է ամուսնանալ միայն Օբերոյների հարստությանը տիրանալու համար։ Հստակ ապացույցների բացակայության պատճառով Շիվայը շարունակում է չհավատալ Անիկային։

Դակշի և Պրիանկայի ամուսնության օրը Դակշը փախուստի է դիմում Անիկայի շանտաժի պատճառով։ Պրիանկան գնում է նրան փնտրելու և դժբախտ պատահարի հետևանքով կոմայի մեջ է ընկնում։ Շիվայը մտածելով, որ ամենինչում Անիկան է մեղավոր, ստիպողաբար ամուսնանում է նրա հետ, նրա կյանքը դժողքի վերածելու նպատակով։ Ապա Շիվայը պարզում է, որ իրականում Դակշն է մեղավորը և Պրիանկայի կոմայից դուրս գալու հետո պատռում է նրա դիմակը։ Շիվային երկար փորձերից հետո հաջողվում է արժանանալ Անիկայի ներմանը։ Նա Անիկայի ծննդյան օրը որպես նվեր նրան հանձնում է իրենց ամուսնալուծության փաստաթղթերը, մտածելով որ դա լավագույն նվերը կլինի նրա համար։

## Դերերում
### Գլխավոր հերոսներ
* Նակուլ Մեհտա - Շիվայ Սինխ Օբերոյ (2016–մինչ օրս)
* Սուրբհի Չանդնա - Անիկա Շիվայ Սինխ Օբերոյ / Անիկա Վարդհան Տրիվեդի (մինչ օրս)
* Կունալ ՋայՍինխ - Օմկարա Սինխ Օբերոյ  (2016–մինչ օրս)
* Շրենու Պարիկհ - Գաուրի Օմկարա Սինխ Օբերոյ / Գաուրի Կումարի Շարմա / Գաուրի վարդհան Տրիվեդի (2017–մինչ օրս)
* Լինեշ Մատտու - Ռուդրա Սինխ Օբերոյ (2016–մինչ օրս)
* Մանսի Սրիվաստավա - Բհավյա Ռուդրա Սինխ Օբերոյ / Բհավյա Պրատապ Ռատհոր (2017–մինչ օրս)

### Երկրորդական հերոսներ
* Նավինդրա Բեհլ - Կալիանի Պրիտվիրաջ Սինխ Օբերոյ (2016–մինչ օրս)
* Արյան Պրաջապատի - Սահիլ Չատուրվեդի (2016-մինչ օրս)
* Նելամ Պանչալ - Սահիլի մայրը (2018-մինչ օրս)
* Նաման Մուկուլ - Պարոն Կխաննա (2016–մինչ օրս)
* Մանիշ Թակուր - Տեջ Սինխ Օբերոյ (2016-մինչ օրս)
* Մրինալ Դեշրաջ - Ջանվի Տեջ Սինխ Օբերոյ (2016-մինչ օրս)
* Սիրաջ Մուստաֆա Կխան - Շակտի Սինխ Օբերոյ (2016–2018)
* Նիկիտա Անանդ - Պինկի Շակտի Սինխ Օբերոյ (2016–2018)
* Վիշավպրետ Կաուր / Շրադդհա Կաուլ - Ռուպ Սինխ Օբերոյ (2016–2018)
* Նավինա Բոլե - Տիա Կապուր (2016–մինչ օրս)
* Ռեյհնա Մալհոտրա - Սվետլանա Կապուր (2016–18)
* Նեհալաքշմի Իյեր - Սաումյա Կապուր (2016–18)
* Սուբհա Ռաջպուտ - նախին Պրիանկա Սինխ Օբերոյը (2016–2017)
* Այուշ Անանդ - Ռանվիր Սինխ Ռադհավա (2016–17)
* Վրունիշկա Մեհտա - Իշանա (2016)
* Կրիսսան Բարրետտո - Ռոմի  (2016–17)
* Անիշա Հինդուջա  -  տիկին Շոբանա Կապուր
* Սաուրաբհ Կուշվահա - Դուշյանտ / Ռօբին
* Սուբհի Ջյոտի - Մալիկա Սիդդհարդ Վիկրամ Ռանա (2016)
* Շալին Մալհոտրա - Վիկրամ Պրադեպ Ռանա (2016)
* Նավիդ Ասլամ - Վիկրամ Պրադեպ Ռանա (2016)
* Կարան Կխաննա - Դակշ Կհուրանա (2016–2017, 2018)
* Մանասի Սալվի - Կետակի Վիկրան Ռանա (2016)
* Աշիշ Կաուլ - պարոն Չաբրա (2016)
* Անանդի Տրիպատհի - տիկին Չաբրա (2016)
* Իշ Թհակկար - Դեվ Չաբրա (2016)
* Հիտեն Մեգհրաջանի - Ռիյան Չաբրա - Սաումյայի նախկին փեսացուն (2016)
* Շիբա Չհադդհա - սպա Մադհուրի (2016)
* Ամրապալի Գուպտա - Կամինի Խուրանա (2017)
* Սուշմիտա Մուկհերջի- Դոլլի Սինխ Օբերոյ (Սիրտն ասում է Օբերոյ սերիալից) (2017)
* Ռահուլ Դեվ - Կաալի Թակուր (Սիրտն ասում է Օբերոյ սերիալից) (2017)
* Անջալի Մուկհի - Նայանտարա (2017)
* Ադիթի Գուպտա - Ռագինի Մալհոտրա (2017)
* Անկիտ Ռաջ - Սամարջիտ Մալհոտրա (2017)
* Պուբալի Սանյալ - տիկին Մալհոտրա (2017)
* Դանիշ Պանդոր - Վիկրամ Ադիթյա Թհապար (2017)
* Ավինաշ Միշրա - Աբհայ Սինխ Օբերոյ (2017)
* Նիտին Բհատիա - Նանդի (2017)
* Նիկիտին Դհիր - բժիշկ Վիր Պրատապ Չաուհան (2017–18)
* Պրատիբհա Տիվարի - Տանյա Աբհայ Սինխ Օբերոյ
* Ռիշիկա Միհանիմոնալի Վիր Պրարապ Չաուհան  (2017–18)
* Վիվիդհա Կիրտի - Կոմալ Վիր Պրատապ Չաուհան (2017–18)
* Իշանի Շարմա - Պուջա (2018)
* Պրակհալ Տոշինվալ- Վիրաջ (2018)
* Կիրան Ջանջանի - Աբհիմանյու Ռահեջա (2018)
* Սրիսթի Ռոդ - Ֆիզա Ֆարհան Կխան (2018)
* Անկիտ Սիվաչ - Ֆարհան Կխան (2018)
* Վենա Մեհտա - Կայիանիի քույրը (2018)
* Սիդդհի Կարկհանի - Պրիանկա Սինխ Օբերոյ (2018-մինչ օրս)
* Աբիշեկ Տիվարի - Նիկիլ,  Անիկայի փեսացուն (2018-մինչ օրս)

Կատեգորիա:Հնդկական հեռուստասերիալներ